Publication: Magyar Közlöny
Issue: MK-2001-99 (Year: 2001, Number: 99)
Era: 1990-2004
Section: Az államháztartásról szóló 1992. évi XXXVIII. törvény
Paragraph Index: 332

5. § Az R. 5. §-ának (1) és (4) bekezdése helyébe a következő rendelkezések lépnek: „(1) A 4. § i) pontja szerinti összegek felhasználására a Közlekedési és Vízügyi Minisztérium (a továbbiakban: KöViM) — a Belügyminisztériummal és a Földművelésügyi és Vidékfejlesztési Minisztériummal egyetértésben — a tárca hivatalos lapjában félévenként pályázatot hirdet. A pályázati felhívás a megjelölt felhasználási célokra külön is meghirdethető. Az azonos célt szolgáló fejezeti kezelésű előirányzatokkal közösen meghirdetett pályázat esetében a külön jogszabályban* foglaltak alapján a pályázati feltételeket és a bírálati szempontokat a KöViM a finanszírozásban érintett tárcákkal közösen alakítja ki.” „(4) A TBB tagjait, egy-egy főt a belügyminiszter, a földművelésügyi és vidékfejlesztési miniszter, valamint két főt — a TBB elnökét és titkárát — a miniszter jelöli ki. Szavazategyenlőség esetén az elnök szavazata dönt. Más tárcával közös finanszírozású pályázat esetében a miniszter és a közreműködő tárca minisztere közötti külön megállapodásban foglaltak szerint a TBB további tagokkal bővülhet ki.”

Source: https://magyarkozlony.hu/hivatalos-lapok/003dadabd362a35b0a14e8d94c68ffe14cfb6ebb/dokumentumok/b573d615fab0521fb8565b4b3a26c01430564bfd/letoltes